
Kirkkoneuvoston kokous 	1/2026
Kokousaika		keskiviikkona 21.1.2026 kello 18.00
Kokouspaikka		Pappila
Läsnä:	

	Varsinaiset jäsenet
	Paikalla/
Poissa
	Varajäsenet
	Varalla/ 
Ei kutsuttu

	Mahdollinen poikkeava saapumisaika/pykälä

	Jarno Johansson, khra, pj
	paikalla
	
	
	

	Juha Aavikko, vpj.
	paikalla
	Mirja Hannula  
	
	

	Joonas Dunderfelt
	paikalla
	Harri Sallinen  
	
	

	Virpi Järäinen
	paikalla
	Ulla-Riikka Lankila  
	
	

	Antti Airikki
	paikalla
	Tiina Kankare  
	
	

	Jarkko Lahtonen
	paikalla
	Mika Karjalainen  
	
	

	Lahja Pappila 
	paikalla
	Päivi Alho  
	
	

	Hannu Mattila 
	paikalla
	Riia Bergring  
	
	

	Riikka Niskala 
	paikalla
	Mauri Muunoja  
	
	

	Leena Sallinen 
	paikalla
	Jarmo Virtanen  
	
	



Lisäksi läsnä:
	
	Paikalla/ Poissa
	Mahdollinen poikkeava saapumisaika/pykälä

	Matti Anttila, kirkkovaltuuston pj 
	poissa
	

	Katri Lakkapää, kirkkovaltuuston vpj.
	paikalla
	

	Mirva Ylösmäki, sihteeri
	paikalla
	


Pöytäkirjan vakuudeksi 21.1.2026
  
 
  
Jarno Johansson	Mirva Ylösmäki        	   
puheenjohtaja	sihteeri	  
  
Pöytäkirja on tarkastettu ja hyväksytty 21.1.2026 
  
  
 
Hannu Mattila	Riikka Niskala
 
Tämä pöytäkirja pidetään julkisesti nähtävillä Nousiaisten seurakunnan verkkosivuilla www.nousiaistenseurakunta.fi vähintään oikaisuvaatimuksen tai valituksen tekemiselle varatun ajan.  

 
1 §	Kokouksen avaus
Puheenjohtaja avasi kokouksen kello 18.10.

2 §  	Kokouksen laillisuuden ja päätösvaltaisuuden toteaminen
Kirkkoneuvoston kokouskutsu ja esityslista on toimitettu 14.1.2026 kirkkoneuvoston jäsenille ja kirkkovaltuuston puheenjohtajille. Nousiaisten seurakunnan hallintosäännön 13 §:n mukaan kokouskutsu kirkkoneuvoston kokoukseen toimitetaan jäsenille viimeistään seitsemän päivää ennen kokousta ja kutsuun on liitettävä esityslista liitteineen.
Esitys: Kokous todetaan laillisesti kokoon kutsutuksi ja nimenhuudon jälkeen päätösvaltaiseksi.
Päätös: Kokous todettiin laillisesti kokoon kutsutuksi ja nimenhuudon jälkeen päätösvaltaiseksi.

3 §	Kokouksen pöytäkirjan tarkastajien valinta, tarkastuksen ajankohdan ja pöytäkirjan nähtävillä pidon määrääminen
Esitys: Pöytäkirja tarkastetaan kokouksen jälkeen viimeistään 22.1.2026 ja pidetään nähtävänä seurakunnan verkkosivuilla www.nousiaistenseurakunta.fi  vähintään oikaisuvaatimuksen tai valituksen tekemiselle varatun ajan. Tarkastusvuorossa ovat Hannu Mattila ja Riikka Niskala.
	Päätös: Pöytäkirja tarkastetaan kokouksen jälkeen viimeistään 22.1.2026 ja pidetään nähtävänä seurakunnan verkkosivuilla www.nousiaistenseurakunta.fi  vähintään oikaisuvaatimuksen tai valituksen tekemiselle varatun ajan. Pöytäkirjantarkastajiksi valittiin Hannu Mattila ja Riikka Niskala.

4 §	Kokouksen esityslistan ja työjärjestyksen hyväksyminen
	Tämän kokouksen päätökset on valmisteltu LAVA-ohjeistuksen mukaan (KJ 10:4 §) ja mikäli päätöksellä on välitön vaikutus alle 18-vuotiaisiin, on se myös otettu huomioon valmistelussa ja ilmoitettu päätöksen edellä. 
[bookmark: _Hlk176293273]Esitys: Kirkkoneuvosto hyväksyy esityslistan mukaisen työjärjestyksen.
Päätös: Kirkkoneuvosto hyväksyi esityslistan mukaisen työjärjestyksen.

[bookmark: _Hlk207743999]5 §	Seurakuntakodin purkaminen/MY
	Nousiaisten seurakunnan kirkkovaltuusto on kokouksessaan 4.12.2025 /31 § hyväksynyt kiinteistöstrategian, jonka tavoitteissa todetaan seuraavasti: 
	 Kiinteistöstrategiakaudella 2026–2030 seurakunta purkaa vanhan seurakuntakodin ja hankkii tilalle seurakuntakodin, joka vastaa nykyajan tarpeita ja tehokkuusvaatimusta. Seurakuntakodin purku ja uuden seurakuntakodin hankinta tapahtuvat rinnakkain, mikä mahdollistaa sen, ettei korvaavia tiloja tarvitse hankkia. 

Kyseistä tavoitetta ei ole kirjattu ohjausasiakirjaan kevyesti, vaan ennen tavoitteen muodostamista on tehty kattava ja perusteellinen valmistelu. Ensimmäinen kuntotutkimusraportti seurakuntakodin tilanteesta on valmistunut RTC Vahanen Oy:n tekemänä 16.11.2018. Tämän kuntotutkimusraportin lisäksi seurakuntakotiin on teetetty rakenne- ja talotekninen kuntoarvio Granlund Oy:ltä 12.9.2024. Grandlund Oy:n raportti sisälsi myös 10 vuoden PTS:n. Näiden laajojen tutkimusten lisäksi seurakuntakotiin on tehty useita pienempiä tutkimuksia kuten kuitukartoitus, ulkoseinärakenteen tarkempi rakennetekninen tutkimus, mattojen päästöjen tutkimus, ilmanvaihtojärjestelmän ja sisäilman tutkimus. Kaikki tutkimukset on tuotu kirkkoneuvoston tietoon ja lisäksi seurakunnan kiinteistötyöryhmä on tutustunut asiakirjoihin tarkemmin.

Seurakuntakodin purkamisen esittämiseen on päädytty seuraavista syistä:
· korjauskustannukset verrattuna uudisrakentamisen kustannuksiin olisivat vähintään yhtä suuret, mutta korjattunakaan seurakuntakoti ei vastaisi uutta rakennusta.
· seurakuntakodin korjaaminen olisi riski seurakunnalle, koska ongelmia on useissa eri rakenteissa ja mikäli korjaukset eivät onnistu, muodostuu seurakunnalle merkittävä tappioiden riski.
· kiinteistön myyminen joko korjattavaksi tai uudisrakentamiseen muodostaa toiminnallisen riskin (nuorisotila samalla tontilla) ja riskin siitä, ettei mahdollisella ostajalla olisi varaa purkaa seurakuntakotia, jolloin maisemaan jäisi paikalleen pahimmassa tapauksessa lahoava rakennus.
· purkamalla seurakuntakodin seurakunta toimii vastuullisesti ja varmistuu purkujätteiden lainmukaisesta kierrättämisestä/tuhoamisesta.
· purkamalla seurakuntakodin seurakunta mahdollistaa myöhemmin tontin hyödyntämisen joko omaan tai muuhun tarkoitukseen.

Ilmastointialan asiantuntijoiden kanssa on keskusteltu vaihtoehdosta, jossa ylipaineistamalla seurakuntakoti purkupäätöksen jälkeen, saataisiin sisäilmaa merkittävästi parannettua. Ylipaineistaminen ajaa kosteaa sisäilmaa rakenteisiin, mikä entisestään vahingoittaa rakennusta ja jäljelle jäävä käyttöaika olisi vain muutaman vuoden. Tästä syystä ylipaineistuksen voi toteuttaa vain purkupäätöksen tultua lainvoimaiseksi. 

Kiinteistöstrategian mukaan uuden seurakuntakodin hankkiminen ja seurakuntakodin purku tapahtuvat rinnakkain, joten tarkkaa purkuajankohtaa on vaikea määritellä projektin tässä vaiheessa. Tästä syystä on järkevää tehdä päätös niin, että purkamisen toteuttamiselle määritellään takaraja. Kiinteistöstrategiakauden 2026–2030 päättyminen vuoden 2030 loppuun on luonnollinen takaraja purkamiselle.
Esitys: Kirkkoneuvosto esittää kirkkovaltuustolle, että se päättää seurakuntakodin purkamisesta. Kirkkoneuvosto esittää kirkkovaltuustolle, että purkaminen toteutetaan viimeistään vuoden 2030 aikana.
Päätös: Esityksen mukaan.

Muutoksenhaku: Ei muutoksenhakua, valmistelua. 
[bookmark: _Hlk219233205]6 §	Pyhän Henrikin säätiön avustuksen hakeminen Sydämen sivistystä 750-juhlavuoden tapahtumaan ja siihen liittyvään hankkeeseen/MY
	”Pyhän Henrikin säätiö on päättänyt jakaa apurahoja ja avustuksia hankkeille ja toiminnoille, jotka liittyvät selkeästi Sydämen sivistystä 750-juhlavuoden teemoihin. Haettavaa summaa ei ole määritelty, mutta tyypillisesti säätiön jakamat apurahat ovat muutamasta sadasta muutamaan tuhanteen euroon. Tukea voidaan siis jakaa monen kokoisille hankkeille.”
Lisätietoa: Avustukset ja apurahat | Turun arkkihiippakunta
Nousiaisten seurakunnan talousarvioon vuodelle 2026 on määritelty tavoite uusia kirkon esite sekä kehittää olemassa olevaa 3D-virtuaaliopastusta. Talouspäällikkö on nähtyään Uutisarkissa tiedotteen Pyhän Henrikin säätiön avustuksesta päättänyt esittää kirkkoneuvostolle, että kirkon opastukseen lisättäisiin näyttö, jossa virtuaalisesti esitettäisiin sarkofagin kuvituksen tarinat. Tarinat perustuvat pääosin kertomuksiin Piispa Henrikistä ja Lallista. Nousiaisten kirkko on tärkeä osa Suomen kirkkohistoriaa ja kirkollisen hallinnon ensimmäinen toimipaikka. Näin ollen projekti linkittyisi monella tapaa Sydänmen sivistystä 750-juhlavuoden teemoihin. Uusi virtuaalinen opastus julkaistaisiin tiekirkon avaustapahtumassa toukokuun lopussa/kesäkuun alussa.

Talouspäällikkö esittelee projektia lisää kokouksessa suullisesti havaintomateriaalia apuna käyttäen.

Esitys: Kirkkoneuvosto valtuuttaa talouspäällikön hakemaan avustusta Pyhän Henrikin säätiöltä 7 500 euroa sarkofagin tarinan esille tuomiseen.
Päätös: Esityksen mukaan.

Muutoksenhaku: Oikaisuvaatimus kirkkoneuvostolle.

7 §	Kirkkovaltuuston kokousten päätösten lainmukaisuus ja täytäntöönpanokelpoisuus/MY 
Kirkkolain mukaan kirkkovaltuuston päätösten laillisuusvalvonta ja täytäntöönpano kuuluvat kirkkoneuvoston tehtäviin (KL 3:11 §, KJ 3:33 §).   
Kirkkovaltuuston pöytäkirjat tulee käsitellä kirkkoneuvoston kokouksessa ja todeta, ovatko päätökset lainmukaisia ja täytäntöönpanokelpoisia. Kirkkovaltuuston pöytäkirjat ovat nähtävänä kirkkoneuvoston kokouksessa.   
Esitys: Kirkkoneuvosto toteaa, että kirkkovaltuuston vuoden 2025 kokousten tekemät päätökset ovat lainmukaisia ja täytäntöönpanokelpoisia.   
Päätös: Esityksen mukaan.
Muutoksenhaku: Oikaisuvaatimus kirkkoneuvostolle. 
[bookmark: _Hlk198062298]8 §	Tiedoksi tilastot 2025/JJ/MY
	Kirkkoherra ja talouspäällikkö antavat katsauksen seurakunnan tilastoista vuodelta 2025.
	
Esitys: Kirkkoneuvosto merkitsee saaneensa tiedoksi seurakunnan tilastot vuodelta 2025.

Päätös: Esityksen mukaan.

Muutoksenhaku: Ei muutoksenhakua.

9 §	Tiedoksi työryhmien kokoukset 2025/JJ/MY
	Kirkkoherra ja talouspäällikkö antavat katsauksen työryhmien toiminnasta vuonna 2025. Kansio työryhmien kokousten muistioista on luottamushenkilöiden katselmoitavissa kokouksen ajan ja pyydettäessä muulloinkin.
Esitys: Kirkkoneuvosto merkitsee saaneensa tiedoksi työryhmien kokoukset 2025.
Päätös: Esityksen mukaan.

Muutoksenhaku: Ei muutoksenhakua.

10 §	Tiedoksi työntekijöiden etätyöpäivät 2025/MY
	Talouspäällikkö antaa selvityksen seurakunnan työntekijöiden etätyöpäivien lukumääristä vuonna 2025.

Esitys: Kirkkoneuvosto merkitsee saaneensa tiedoksi seurakunnan työntekijöiden etätyöpäivät vuonna 2025.
	
Päätös: Esityksen mukaan.

Muutoksenhaku: Ei muutoksenhakua.

[bookmark: _Hlk214318306]11 §	Tiedoksi seurakuntavaalien 2026 valmistelu/JJ
	Kirkkoherra kertoo kokouksessa suullisesti seurakuntavaalien valmistelusta.
	
Esitys: Kirkkoneuvosto merkitsee saaneensa tiedon seurakuntavaalien 2026 valmistelusta.

Päätös: Esityksen mukaan.

Muutoksenhaku: Ei muutoksenhakua.

[bookmark: _Hlk219297404]12 §	Tiedoksi Työllisyysrahaston koulutuskorvauksen lakkauttaminen/MY
	Kirkkoneuvosto on kokouksessaan 10.9.2025/104§ päättänyt valtuuttaa talouspäällikön hakemaan koulutuskorvausta vuoden 2026 koulutusten perusteella. Työllisyysrahasto on tiedottanut seurakuntia koulutuskorvauksia koskevan lain lakkauttamisesta. Tasavallan presidentti on vahvistanut lakkautuksen 22.12.2025 ja laki tuli voimaan 1.1.2026. Korvausta ei enää makseta koulutuksiin, jotka toteutetaan 1.1.2026 tai sen jälkeen.

Esitys: Kirkkoneuvosto merkitsee saaneensa tiedoksi koulutuskorvauksen lakkauttamisen.

Päätös: Esityksen mukaan.

Muutoksenhaku: Ei muutoksenhakua.

13 §	Viranhaltijapäätökset tiedoksi/JJ/MY

Talouspäällikkö ei ole tehnyt viranhaltijapäätöksiä edellisen kirkkoneuvoston kokouksen jälkeen.

Kirkkoherran viranhaltijapäätös 1/2026 Apuohjaajan palkkaaminen kevätkauden 2026 kerhotoimintaa varten

Esitys: Kirkkoneuvosto merkitsee saaneensa tiedoksi viranhaltijapäätökset.

Päätös: Esityksen mukaan.

Muutoksenhaku: Ei muutoksenhakua.

14 §	Tiedoksi pöytäkirjanote: Turun arkkihiippakunnan tuomiokapituli 14.01.2026 § 14 Nousiaisten seurakunta / Piispantarkastus - vastaus piispantarkastuspöytäkirjaan

Esitys: Kirkkoneuvosto merkitsee saaneensa tiedoksi Turun arkkihiippakunnan tuomiokapitulin pöytäkirjanotteen 14.1.2026 § 14.

Päätös: Esityksen mukaan.

Muutoksenhaku: Ei muutoksenhakua.
15 §	Ilmoitusasiat ja muut asiat 
Kirkkoherra antaa katsauksen seurakunnan ajankohtaisista asioista. 
Talouspäällikkö antaa katsauksen ajankohtaisista talous- ja kiinteistöasioita.  
	Seuraavat kirkkoneuvoston kokoukset: 25.2., 18.3., 22.4., 13.5.
	Puheenjohtajistolle Arkkihiippakunnan järjestämä ajankohtaispäivä: Johtavien viranhaltijoiden ja luottamushenkilöpuheenjohtajien päivä 26.3.2026, Ilmoittautuminen: Johtavien viranhaltijoiden ja luottamushenkilöpuheenjohtajien päivä 26.3.2026 | Turun arkkihiippakunta
Tarjolla maksutonta koulutusta luottamushenkilöille:
4.2.2026 klo 17.15–18.30 Digitaalisuus kirkon työssä. Lue lisää ja ilmoittaudu mukaan: Luotsi-webinaari: Digitaalisuus kirkon työssä - Seurakunnille
4.3.2026 klo 17.15–18.30 Vastuullinen kiinteistönhoito seurakunnassa – Elinkaariajattelu ja ennakoiva kunnossapito päätöksenteon tukena. Lue lisää ja ilmoittaudu mukaan: Luotsi-webinaari: Vastuullinen kiinteistönhoito seurakunnassa – Elinkaariajattelu ja ennakoiva kunnossapito päätöksenteon tukena - Seurakunnille
16 §	Oikaisuvaatimusohjeet ja valitusosoitus
Puheenjohtaja antaa KL 12 luvun 11 §:n mukaiset oikaisuvaatimusohjeet ja valitusosoituksen, jotka liitetään pöytäkirjaan KL:n 10 luvun 23 §:n mukaisesti.

17 §	Kokouksen päättäminen
	Puheenjohtaja päätti kokouksen kello 19.56.


